KOMMISSIONENS FORORDNING (EF) Nr. 2729/1999

af 21. december 1999

om ændring af forordning (EF) nr. 1169/97 om gennemførelsesbestemmelser til Rådets forordning (EF) nr. 2202/96 om en støtteordning for producenter af visse citrusfrugter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2202/96 af 28. oktober 1996 om en støtteordning for producenter af visse citrusfrugter(1), ændret ved forordning (EF) nr. 858/1999(2), særlig artikel 6, og

ud fra følgende betragtninger:

(1) Artikel 18, stk. 2, 3 og 4 i Kommissionens forordning (EF) nr. 1169/97 af 26. juni 1997 om gennemførelsesbestemmelser til Rådets forordning (EF) nr. 2202/96 om en støtteordning for producenter af visse citrusfrugter(3), senest ændret ved forordning (EF) nr. 1082/1999(4), omhandler de forskellige former for kontrol, som foretages hos forarbejdningsvirksomhederne og producentorganisationerne;

(2) den indvundne erfaring med denne kontrol har gjort det klart, at der bør skelnes mellem fysisk kontrol og dokumentkontrol, og at omfanget af hver af disse former for kontrol bør fastlægges. Desuden har erfaringen med kontrol på stedet vist, at det ville være hensigtsmæssigt at anvende risikoanalyse med henblik på planlægningen af kontrolarbejdet og at fastlægge, hvilke elementer der bør ligge til grund for analysen;

(3) de i denne forordning fastsatte foranstaltninger er i overensstemmelse med udtalelsen fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

Artikel 18 i forordning (EF) nr. 1169/97 affattes således: "Artikel 18

1. Medlemsstaterne træffer alle nødvendige foranstaltninger for at sikre, at bestemmelserne i denne forordning overholdes. Med henblik herpå, og uden at det i øvrigt berører bestemmelserne i afsnit VI i forordning (EF) nr. 2200/96, foretager de navnlig den i stk. 2 og 3 i nærværende artikel omhandlede kontrol.

2. For hver producentorganisation, hvert produkt og hvert produktionsår

a) foretages der fysisk kontrol af

- mindst 5 % af de arealer, der er omhandlet i artikel 8, stk. 1 og 2

- mindst 20 % af de mængder, der er blevet leveret til forarbejdning for hver leveringsperiode

b) foretages der dokumentkontrol af

- mindst 30 % af de aftaler, der er omhandlet i artikel 8, stk. 3

- mindst 30 % af de udbetalinger, der er omhandlet i artikel 15

- alle ansøgninger om støtte for hver leveringsperiode.

Herudover er formålet med kontrollen at fastslå, at der er overensstemmelse mellem

a) de produktmængder, der er leveret til forarbejdningsindustrien under kontrakt, og for hvilke der er udstedt leveringsattester efter artikel 10, stk. 2, og de mængder, der er anført i de enkelte ansøgninger om støtte, på den ene side, og

b) på den anden side de produktmængder, der er leveret til forarbejdningsindustrien under kontrakt, og de mængder, der er leveret til producentorganisationen af dens medlemmer, af medlemmer af andre producentorganisationer ved anvendelse af artikel 11, stk. 1, litra c), andet og tredje led, i forordning (EF) nr. 2200/96, samt af individuelle producenter ved anvendelse af artikel 4 i forordning (EF) nr. 2202/96.

3. For hver forarbejdningsvirksomhed, hvert modtaget produkt og for hver måned

a) foretages der fysisk kontrol af

- mindst 30 % af de partier, der er modtaget under hver af de to kontrakttyper, dvs. etårige og flerårige kontrakter; kontrollen skal omfatte mindst nettovægten af hvert parti og hvert parti saftudbytte

b) foretages der dokumentkontrol af

- mindst 30 % af de partier, der er modtaget under hver af de to kontrakttyper, dvs. etårige og flerårige kontrakter; kontrollen skal omfatte den reelle sammenhæng med en kontrakt, de i artikel 10, stk. 2, omhandlede leveringsattester, det anvendte transportmiddels identifikation og overholdelsen af de i bilaget nævnte minimumskrav

- mindst 30 % af de enkelte færdigvarer og biprodukter, der er fremstillet under kontrakt

- mindst 30 % af de enkelte færdigvarer og biprodukter, der er fremstillet uden for kontrakt

- mindst 30 % af de overførsler, der er omhandlet i artikel 3, stk. 3, litra f).

Herudover er formålet med denne kontrol at fastslå, at der er overensstemmelse mellem:

a) købs- og salgsfakturaerne for færdigvarer og biprodukter på den ene side, og

b) på den anden side de produktmængder, forarbejdningsindustrien har modtaget, de fremstillede mængder færdigvarer og biprodukter, de opkøbte mængder færdigvarer og biprodukter og de solgte eller oplagrede mængder færdigvarer og biprodukter.

Medlemsstaterne foretager mindst to gange om året fysisk kontrol af lagrene af de produkter, som forarbejdningsvirksomhederne har forarbejdet, og af lagrene af de opkøbte forarbejdede produkter og sammenholder resultatet heraf med oplysningerne i forarbejdningsvirksomhedernes bøger.

4. Medlemsstaterne skal planlægge deres overensstemmelseskontrol på grundlag af en risikoanalyse, der bl.a. bygger på følgende elementer:

- kontrolresultaterne fra de foregående år

- udviklingen i forhold til det foregående år

- saftudbyttet

- forholdet mellem de leverede mængder og et skøn over den samlede høst.

Medlemsstaterne kan øge såvel frekvensen af som procentsatsen for den i stk. 2 og 3 omhandlede kontrol."

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. december 1999.

På Kommissionens vegne

Franz FISCHLER

Medlem af Kommissionen

(1) EFT L 297 af 21.11.1996, s. 49.

(2) EFT L 108 af 27.4.1999, s. 8.

(3) EFT L 169 af 27.6.1997, s. 15.

(4) EFT L 131 af 27.5.1999, s. 24.